                                                                        Anexa nr.1  la HCL _________

DOCUMENTAȚIA DE ATRIBUIRE

Pentru închirierea prin licitaţie publică a spațiului C1.10, în suprafaţă de 54 mp din clădirea C1 “Pavilionul Réti – Grünwald” identificată în CF nr.114942, nr. cadastral 114942-C1, cu destinația de atelier de creație din incinta Centrului de Artă Contemporană  ”Colonia Pictorilor” situat în Baia Mare, strada Victoriei nr. 21
C A I E T  D E  S A R C I N I

DISPOZIŢII GENERALE

(1) Prezentul Caiet de Sarcini constituie anexă la Contractul de închiriere a spațiului C1.10, în suprafaţă de 54 mp din clădirea C1 “Pavilionul Réti – Grünwald” identificată în CF nr.114942, nr. cadastral 114942-C1, cu destinația de atelier de creație din incinta Centrului de Artă Contemporană  ”Colonia Pictorilor” situat în Baia Mare, stradaVictoriei nr. 21
CAPITOLUL I.

OBIECTUL ÎNCHIRIERII

Obiectul licitaţiei îl constituie închirierea spațiului C1.10, în suprafaţă de 54 mp din clădirea C1 “Pavilionul Réti – Grünwald” identificată în CF nr.114942, nr. cadastral 114942-C1,, cu destinația de atelier de creație din incinta Centrului de Artă Contemporană  ”Colonia Pictorilor” situat în Baia Mare, strada Victoriei nr. 21
(1)Se supune licitaţiei publice spaţiul C1.10 în suprafață de 54 mp din incinta Centrului de Artă Contemporană  ”Colonia Pictorilor, aflat în  clădirea C1 “Pavilionul Réti – Grünwald”.
(2) Predarea - primirea spațiului se va face în maxim 5 (cinci) zile lucrătoare de la data  încheierii contractului de închiriere.

(3) În termen de maxim 10 de zile lucrătoare de la predarea spațiului, locatarul va demara activitatea.

(4) La încetarea contractului din orice cauză, spatiul revine locatorului liber de sarcini. Predarea /preluarea spatiului de către locatar se face pe baza procesului verbal de predare – primire, cu inventarul bunurilor mobile din acesta si a dotarilor.

(5) Holurile și casa scărilor se vor utiliza în comun de către locatari și vor fi întreținute de către structura de administrație din incinta Centrului de Artă Contemporană  „Colonia Pictorilor”.
CAPITOLUL II.

DURATA ÎNCHIRIERII

(1) Durata de închiriere prin licitație publică a atelierului de creaţie este de 3 ani.
CAPITOLUL III

ELEMENTE DE PREŢ

(1) Preţul minim pentru închirierea spațiului C1.10, în suprafaţă de 54 mp din clădirea C1 “Pavilionul Réti – Grünwald”, cu destinația de atelier de creație din incinta Centrului de Artă Contemporană  ”Colonia Pictorilor”” este de 4  lei /mp util/lună. 
(2) Preţul adjudecat prin licitaţie va fi indexat anual cu indicele inflaţiei  comunicat de Direcţia Judeţeană de Statistică Maramureş.
(3) Chiria se datorează de la data încheierii contractului de închiriere.
(4) Plata preţului chiriei pentru ocuparea spaţiului din incinta Centrului de Artă Contemporană  „Colonia Pictorilor” se va face  trimestrial până în ultima zi a fiecărui trimestru.
(5) Pentru neplata la termen a chiriei, se datorează penalități de întârziere calculate conform art.3 alin. (2) din OG nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar, care vor fi stabilite la momentul încheierii contractului.
(6) Neplata în termen a doua trimestre  consecutive duce la rezilierea unilaterală a contractului de închiriere şi luarea măsurilor pentru eliberarea spatiului din incinta Centrului de Artă Contemporană  „Colonia Pictorilor”.
CAPITOLUL IV

ETAPA DE TRANSPARENTA

1)În cazul procedurii de licitaţie, autoritatea contractantă are obligaţia să publice anunţul de licitaţie în Monitorul Oficial al României, Partea a VI-a, într-un cotidian de circulaţie naţională şi într-unul de circulaţie locală, pe pagina sa de internet.

(2)Anunţul de licitaţie se întocmeşte după aprobarea documentaţiei de atribuire de către autoritatea contractantă şi trebuie să cuprindă cel puţin următoarele elemente:
a)informaţii generale privind autoritatea contractantă, precum: denumirea, codul de identificare fiscală, adresa, datele de contact, persoana de contact;
b)informaţii generale privind obiectul procedurii de licitaţie publică, în special descrierea şi identificarea bunului care urmează să fie închiriat;
c)informaţii privind documentaţia de atribuire: modalitatea sau modalităţile prin care persoanele interesate pot intra în posesia unui exemplar al documentaţiei de atribuire; denumirea şi datele de contact ale serviciului/compartimentului din cadrul autorităţii contractante de la care se poate obţine un exemplar din documentaţia de atribuire; costul şi condiţiile de plată pentru obţinerea documentaţiei, dacă este cazul; data-limită pentru solicitarea clarificărilor;
d)informaţii privind ofertele: data-limită de depunere a ofertelor, adresa la care trebuie depuse ofertele, numărul de exemplare în care trebuie depusă fiecare ofertă;
e)data şi locul la care se va desfăşura şedinţa publică de deschidere a ofertelor;
f)instanţa competentă în soluţionarea eventualelor litigii şi termenele pentru sesizarea instanţei;
g)data transmiterii anunţului de licitaţie către instituţiile abilitate, în vederea publicării.
(3)Anunţul de licitaţie se trimite spre publicare cu cel puţin 20 de zile calendaristice înainte de data-limită pentru depunerea ofertelor.
(4)Orice persoană interesată are dreptul de a solicita şi de a obţine documentaţia de atribuire.
(5)Autoritatea contractantă are dreptul de a opta pentru una dintre următoarele modalităţi de obţinere a documentaţiei de atribuire de către persoanele interesate:
a)asigurarea accesului direct, nerestricţionat şi deplin, prin mijloace electronice, la conţinutul documentaţiei de atribuire;
b)punerea la dispoziţia persoanei interesate care a înaintat o solicitare în acest sens a unui exemplar din documentaţia de atribuire, pe suport hârtie şi/sau pe suport magnetic.
(6)În cazul prevăzut la alin. (5) lit. b) autoritatea contractantă are dreptul de a stabili un preţ pentru obţinerea documentaţiei de atribuire, cu condiţia ca acest preţ să nu depăşească costul multiplicării documentaţiei, la care se poate adăuga, dacă este cazul, costul transmiterii acesteia.
(7)Autoritatea contractantă are obligaţia să asigure obţinerea documentaţiei de atribuire de către persoana interesată, care înaintează o solicitare în acest sens.
(8)În cazul prevăzut la alin. (5) lit. b) autoritatea contractantă are obligaţia de a pune documentaţia de atribuire la dispoziţia persoanei interesate cât mai repede posibil, într-o perioadă care nu trebuie să depăşească 4 zile lucrătoare de la primirea unei solicitări din partea acesteia.
(9)Persoana interesată are obligaţia de a depune diligenţele necesare, astfel încât respectarea de către autoritatea contractantă a perioadei prevăzute la alin. (8) să nu conducă la situaţia în care documentaţia de atribuire să fie pusă la dispoziţia sa cu mai puţin de 5 zile lucrătoare înainte de data-limită pentru depunerea ofertelor.
(10)Persoana interesată are dreptul de a solicita clarificări privind documentaţia de atribuire.
(11)Autoritatea contractantă are obligaţia de a răspunde în mod clar, complet şi fără ambiguităţi, la orice clarificare solicitată, într-o perioadă care nu trebuie să depăşească 5 zile lucrătoare de la primirea unei astfel de solicitări.
(12)Autoritatea contractantă are obligaţia de a transmite răspunsurile însoţite de întrebările aferente către toate persoanele interesate care au obţinut, în condiţiile prezentei secţiuni, documentaţia de atribuire, luând măsuri pentru a nu dezvălui identitatea celui care a solicitat clarificările respective.
(13)Fără a aduce atingere prevederilor alin. (11), autoritatea contractantă are obligaţia de a transmite răspunsul la orice clarificare cu cel puţin 5 zile lucrătoare înainte de data-limită pentru depunerea ofertelor.
(14)În cazul în care solicitarea de clarificare nu a fost transmisă în timp util, punând astfel autoritatea contractantă în imposibilitatea de a respecta termenul prevăzut la alin. (13), acesta din urmă are totuşi obligaţia de a răspunde la solicitarea de clarificare în măsura în care perioada necesară pentru elaborarea şi transmiterea răspunsului face posibilă primirea acestuia de către persoanele interesate înainte de data-limită de depunere a ofertelor.
(15)Procedura de licitaţie se poate desfăşura numai dacă în urma publicării anunţului de licitaţie au fost depuse cel puţin două oferte valabile.

CAPITOLUL V
REGULI PRIVIND OFERTA

(1)Ofertantul are obligaţia de a elabora oferta în conformitate cu prevederile documentaţiei de atribuire.
(2)Ofertele se redactează în limba română.
(3)Ofertele se depun la sediul autorităţii contractante, în două plicuri sigilate, unul exterior şi unul interior, care se înregistrează de autoritatea contractantă, în ordinea primirii lor, în registrul Oferte, precizându-se data şi ora.
(4)Pe plicul exterior se va indica obiectul licitaţiei pentru care este depusă oferta. Plicul exterior va trebui să conţină:
a)o fişă cu informaţii privind ofertantul şi o declaraţie de participare, semnată de ofertant, fără îngroşări, ştersături sau modificări;
b)acte doveditoare privind calităţile şi capacităţile ofertanţilor, conform solicitărilor autorităţii contractante;
c)acte doveditoare privind intrarea în posesia caietului de sarcini.
(5)Pe plicul interior, care conţine oferta propriu-zisă, se înscriu numele sau denumirea ofertantului, precum şi domiciliul sau sediul social al acestuia, după caz.
(6)Oferta (care contine plicul exterior și plicul interior) va fi depusă în 2 exemplare. Fiecare exemplar al ofertei trebuie să fie semnat de către ofertant.
 (7)Oferta are caracter obligatoriu, pe o durata de cel putin 60 de zile de la depunerea ei la sediul autoritatii contractante.

(8)Persoana interesată are obligaţia de a depune oferta la adresa şi până la data-limită pentru depunere, stabilite în anunţul procedurii.
(9)Riscurile legate de transmiterea ofertei, inclusiv forţa majoră, cad în sarcina persoanei interesate.
(10)Oferta depusă la o altă adresă a autorităţii contractante decât cea stabilită sau după expirarea datei-limită pentru depunere se returnează nedeschisă.
(11)Conţinutul ofertelor trebuie să rămână confidenţial până la data stabilită pentru deschiderea acestora, autoritatea contractantă urmând a lua cunoştinţă de conţinutul respectivelor oferte numai după această dată.
(12)Deschiderea plicurilor interioare se face numai după semnarea procesului-verbal prevăzut la alin. (15) de către toţi membrii comisiei de evaluare şi de către ofertanţi.
(13)Sunt considerate oferte valabile ofertele care îndeplinesc criteriile de valabilitate prevăzute în caietul de sarcini al licitaţiei.
(14)În urma analizării ofertelor de către comisia de evaluare, pe baza criteriilor de valabilitate, secretarul acesteia întocmeşte un proces-verbal în care menţionează ofertele valabile, ofertele care nu îndeplinesc criteriile de valabilitate şi motivele excluderii acestora din urmă de la procedura de licitaţie. Procesul-verbal se semnează de către toţi membrii comisiei de evaluare.
(15)În baza procesului-verbal care îndeplineşte condiţiile prevăzute la alin. (15), comisia de evaluare întocmeşte, în termen de o zi lucrătoare, un raport pe care îl transmite autorităţii contractante.
(16)În termen de 3 zile lucrătoare de la primirea raportului comisiei de evaluare, autoritatea contractantă informează în scris, cu confirmare de primire, ofertanţii ale căror oferte au fost excluse, indicând motivele excluderii.
(17)În cazul în care în urma publicării anunţului de licitaţie nu au fost depuse cel puţin două oferte valabile, autoritatea contractantă este obligată să anuleze procedura şi să organizeze o nouă licitaţie, cu respectarea procedurii prevăzute la alin. (1)-(13).

CAPITOLUL VI

COMISIA DE EVALUARE
(1)La nivelul autorităţii publice contractante se organizează o comisie de evaluare, componenţa acesteia fiind aprobată prin dispoziţie a primarului, comisie care adoptă decizii în mod autonom şi numai pe baza criteriilor de selecţie prevăzute în instrucţiunile privind organizarea şi desfăşurarea licitaţiei.

CAPITOLUL VII
PARTICIPANTII LA LICITATIA PUBLICA
(1)Are dreptul de a participa la licitaţie (în nume propriu) orice artist plastic profesionist român sau străin membru titular al asociaţiilor şi organizaţiilor profesionale naţionale, specifice domeniului fundamental - Ştiinţe umaniste şi arte, ramura de ştiinţe - Arte Vizuale si a subunităţilor şi a structurilor organizatorice culturale locale, naţionale sau internaţionale, ale acestora, și care îndeplinesc cumulativ următoarele condiţii:
a) a plătit toate taxele privind participarea la licitaţie, inclusiv garanţia de participare;
b) a depus oferta sau cererea de participare la licitaţie, împreună cu toate documentele solicitate în documentaţia de atribuire, în termenele prevăzute în documentaţia de atribuire;
c) are îndeplinite la zi toate obligaţiile exigibile de plată a impozitelor, a taxelor şi a contribuţiilor către bugetul consolidat al statului şi către bugetul local,
d) nu este în stare de insolvenţă
(2) Nu are dreptul să participe la licitaţie ofertantul care a fost desemnat/ă câştigător (are) la o licitaţie publică anterioară privind bunurile statului sau ale unităţilor administrativ-teritoriale în ultimii 3 ani, dar nu a încheiat contractul ori nu a plătit preţul, din culpă proprie. Restricţia operează pentru o durată de 3 ani, calculată de la desemnarea persoanei respective drept câştigătoare la licitaţie.

CAPITOLUL VIII

DETERMINAREA OFERTEI CĂȘTIGĂTOARE

(1)Autoritatea contractantă are obligaţia de a stabili oferta câştigătoare pe baza criteriului/criteriilor de atribuire precizate în documentaţia de atribuire.

(2)Pe parcursul aplicării procedurii de atribuire, autoritatea contractantă are dreptul de a solicita clarificări şi, după caz, completări ale documentelor prezentate de ofertanţi pentru demonstrarea conformităţii ofertei cu cerinţele solicitate.
(3)Solicitarea de clarificări este propusă de către comisia de evaluare şi se transmite de către autoritatea contractantă ofertanţilor în termen de 3 zile lucrătoare de la primirea propunerii comisiei de evaluare.
(4)Ofertanţii trebuie să răspundă la solicitarea autorităţii contractante în termen de 3 zile lucrătoare de la primirea acesteia.
(5)Autoritatea contractantă nu are dreptul ca, prin clarificările ori completările solicitate, să determine apariţia unui avantaj în favoarea unui ofertant.
(6)Plicurile sigilate se predau comisiei de evaluare în ziua fixată pentru deschiderea lor, prevăzută în anunţul de licitaţie.
(7)După deschiderea plicurilor exterioare în şedinţă publică, comisia de evaluare elimină ofertele care nu respectă prevederile CAP V- Reguli privind oferta alin. (2)-(5).
(8)Pentru continuarea desfăşurării procedurii de licitaţie este necesar ca, după deschiderea plicurilor exterioare, cel puţin două oferte să întrunească condiţiile prevăzute la CAP V- Reguli privind oferta alin. (2)-(5). În caz contrar, autoritatea contractantă este obligată să anuleze procedura şi să organizeze o nouă licitaţie
(9)După analizarea conţinutului plicului exterior, secretarul comisiei de evaluare întocmeşte procesul-verbal în care se va preciza rezultatul analizei.
(10)Deschiderea plicurilor interioare se face numai după semnarea procesului-verbal prevăzut la alin. (9) de către toţi membrii comisiei de evaluare şi de către ofertanţi.
(11)Sunt considerate oferte valabile ofertele care îndeplinesc criteriile de valabilitate prevăzute în caietul de sarcini.
(12)În urma analizării ofertelor de către comisia de evaluare, pe baza criteriilor de valabilitate, secretarul acesteia întocmeşte un proces-verbal în care menţionează ofertele valabile, ofertele care nu îndeplinesc criteriile de valabilitate şi motivele excluderii acestora din urmă de la procedura de licitaţie. Procesul-verbal se semnează de către toţi membrii comisiei de evaluare.
(13)În baza procesului-verbal care îndeplineşte condiţiile prevăzute la alin. (12), comisia de evaluare întocmeşte, în termen de o zi lucrătoare, un raport pe care îl transmite autorităţii contractante.
(14)În termen de 3 zile lucrătoare de la primirea raportului comisiei de evaluare, autoritatea contractantă informează în scris, cu confirmare de primire, ofertanţii ale căror oferte au fost excluse, indicând motivele excluderii.
(15)Raportul prevăzut la alin. (13) se depune la dosarul licitaţiei.
(16)Comisia de evaluare stabileşte punctajul fiecărei oferte, ţinând seama de criteriile stabilite la art.340 din OUG nr.57/2019 privind Codul administrativ, după cum urmează:

Pentru criteriul cel mai mare nivel al chiriei:

Punctajul pentru factorul de evaluare “cel mai mare nivel al chiriei -maxim 10 de puncte’’ se acordă astfel:

a)pentru cel mai mare dintre prețurile ofertelor peste prețul de pornire se acordă punctajul maxim alocat factorului de evaluare (10 de puncte)

b) pentru alt preț mai mic decât cel prevăzut la lit. a) punctajul se acordă astfel: P(o)=(Preț n /Preț max.)X punctajul maxim alocat (10 de puncte), unde:

P(o) = punctajul ofertei(o)

Pret n = prețul ofertei(n)

Pret max. = prețul maxim al chiriei ce a fost ofertat

Pentru criteriul capacitatea economico-financiară a ofertanților:

Punctajul pentru factorul de evaluare “capacitatea economico-financiară a ofertanților’’ , maxim 10 de puncte se acordă astfel :

Pentru  ofertantul care are cea mai mare valoare a veniturilor din declaratia de venit din anul fiscal anterior celui in care se organizeaza licitatia  se acorda punctajul maxim  de 10 puncte.

Pentru ofertantul care are valoarea veniturilor din declaratia de venit din anul fiscal anterior celui in care se organizeaza licitatia  mai mică decât ofertantul cu cea mai mare valoare a veniturilor din declaratia de venit din anul fiscal anterior celui in care se organizeaza licitatia , se calculeaza astfel:

P(o) = (Valoare a veniturilor din declaratia de venit din anul fiscal 2025 mai mică /Valoare a veniturilor din declaratia de venit din anul fiscal 2025 cea mai mare din oferta) X punctajul maxim acordat

P(o) = punctajul ofertei (o)

Valoarea veniturilor din declaratia de venit din anul fiscal anterior celui in care se organizeaza licitatia  trebuie sa fie eliberata de A.N.A.F.
Pentru ofertanții care nu pot face dovada valorii  veniturilor din declaratia de venit din anul fiscal anterior celui în care se organizează licitaţia, nu se va puncta acest criteriu.

Pentru criteriul protecția mediului înconjurător:

Punctajul pentru factorul de evaluare “protecția mediului înconjurător”- maxim 40 puncte si se acorda astfel:

1.Pentru utilizarea in procesul productiv de elaborare a obiectului artistic a unor mecanisme, procese, tehnci şi tehnologii specifice nepoluante – maxim 10 puncte;

2. Pentru promovarea in cadrul conceptelor si a proiectelor artistice sau a actiunilor performative a reperelor unui pseudo-manifest cultural şi artistic etico-ecologic, care denota o orientare şi o  mentalitate culturală individuală favorabila in raport cu problema protectiei mediului - maxim 30 puncte.
Pentru evalurea primei conditii, candidatul va prezenta in cadrul ofertei detaliile proceselor, tehnicilor si tehnologiilor utilizate in elaborarea produsului/obiectului artistic, sau, dupa caz a actiunilor performative intreprinse, in raport cu problematica protectiei mediului.

Pentru evaluarea celei de-a doua conditii, candidatul va prezenta in cadrul ofertei detaliile conceptului artistic, ale propriei atitudini etico-ecologice şi a aspectelor educative invocate in raport cu aceasta problematica, cuprinse în structura proiectelor artictice derualate în perioada de închiriere a spaţiului din Colonia Pictorilor.
Candidatul îşi va prezenta obiectivele artistice specifice corespunzătoare proiectelor derualate în perioada de închiriere a spaţiului din Colonia Pictorilor
In cazul în care candidatul nu va prezenta in oferta sa detaliile ce desemneaza cele doua crtiterii de apreciere a formelor de protectie a mediului inconjurator, nu se punctează acest factor pentru respectivul ofertant.In cazul in care candidatul va prezenta in oferta sa detaliile ce desemneaza doar un criteriu de apreciere a formelor de protectie a mediului inconjurator se va puncta doar acel criteriu.
Pentru citeriul condiții specifice impuse de natura bunului închiriat

Punctajul pentru factorul de evaluare condiții specifice domeniului Arte vizuale impuse de natura bunului închiriat vizeaza evaluarea şi cuantificarea prin punctaj a calităţii, impactului şi a performanţelor întregii activităţi de creaţie artistică şi de cercetare ştiinţifică în domeniul Artelor vizuale a fiecărui candidat eligibil care prin completarea Anexei D dovedeste ca indeplineste criteriile minimale specificate in fisa de autoevaluare, atat ca punctaje, cat si ca activitati specifice nominalizate - maxim 40 de puncte, care se acordă astfel:

a)pentru candidatul cu cel mai mare punctaj, care indeplineste toate conditiile specificate in Anexa D se acordă punctajul maxim alocat (40 de puncte);
b) pentru candidatul cu alt punctaj mai mic decât cel maxim prevăzut la lit. a), punctajul se acordă astfel: P(o)=(Punctaj n /Punctaj max.) X punctajul maxim alocat (40 de puncte), unde:

P(o) = punctajul ofertei(o)

Punctaj n = punctajul total al ofertei (o) specificat in ANEXA D
Punctaj max. = punctajul maxim ofertat, specificat in ANEXA D a candidatului cu cel mai mare punctaj
Pentru evaluarea celei de-a patra conditii, candidatul va prezenta in cadrul ofertei fisa de autoevaluare  a calitatii, impactului si performantelor activitatii de creatie artistica - ANEXA D la documentatie, care va fi insotita de toate documentele si dovezile care probeaza realitatea celor sustinute in aceasta.
Oferta câştigătoare este oferta care întruneşte cel mai mare punctaj în urma aplicării criteriilor de atribuire.
(17)În cazul în care există punctaje egale între ofertanţii clasaţi pe primul loc, departajarea acestora se va face în funcţie de punctajul obţinut pentru criteriul de atribuire care are ponderea cea mai mare, iar în cazul egalităţii în continuare, departajarea se va face în funcţie de punctajul obţinut pentru criteriul de atribuire care are ponderea cea mai mare după acesta.
(18)Pe baza evaluării ofertelor secretarul comisiei de evaluare întocmeşte procesul-verbal care trebuie semnat de toţi membrii comisiei.
(19)În baza procesului-verbal care îndeplineşte condiţiile prevăzute la alin. (12), comisia de evaluare întocmeşte, în termen de o zi lucrătoare, un raport pe care îl transmite autorităţii contractante.
(20)Autoritatea contractantă are obligaţia de a încheia contractul cu ofertantul a cărui ofertă a fost stabilită ca fiind câştigătoare.
(21)Autoritatea contractantă are obligaţia de a transmite spre publicare în Monitorul Oficial al României, Partea a VI-a, un anunţ de atribuire a contractului, în cel mult 20 de zile calendaristice de la finalizarea procedurii de atribuire.
(22)Anunţul de atribuire trebuie să cuprindă cel puţin următoarele elemente:
a)informaţii generale privind autoritatea contractantă, precum: denumirea, codul de identificare fiscală, adresa, datele de contact, persoana de contact;
b)data publicării anunţului de licitaţie în Monitorul Oficial al României, Partea a VI-a;
c)criteriile utilizate pentru determinarea ofertei câştigătoare;
d)numărul ofertelor primite şi al celor declarate valabile;
e)denumirea/numele şi sediul/adresa ofertantului a cărui ofertă a fost declarată câştigătoare;
f)durata contractului;
g)nivelul chiriei;
h)instanţa competentă în soluţionarea litigiilor apărute şi termenele pentru sesizarea instanţei;
i)data informării ofertanţilor despre decizia de stabilire a ofertei câştigătoare;
j)data transmiterii anunţului de atribuire către instituţiile abilitate, în vederea publicării.
(23)Autoritatea contractantă are obligaţia de a informa ofertanţii despre deciziile referitoare la atribuirea contractului, în scris, cu confirmare de primire, nu mai târziu de 3 zile lucrătoare de la emiterea acestora.
(24)În cadrul comunicării prevăzute la alin. (23) autoritatea contractantă are obligaţia de a informa ofertantul/ofertanţii câştigător/câştigători cu privire la acceptarea ofertei/ofertelor prezentate.
(25)În cadrul comunicării prevăzute la alin. (23) autoritatea contractantă are obligaţia de a informa ofertanţii care au fost respinşi sau a căror ofertă nu a fost declarată câştigătoare asupra motivelor ce au stat la baza deciziei respective.
(26)Autoritatea contractantă poate să încheie contractul numai după împlinirea unui termen de 20 de zile calendaristice de la data realizării comunicării prevăzute la alin. (23).
(27)În cazul în care, în cadrul celei de-a doua proceduri de licitaţie publică nu se depune nicio ofertă valabilă, autoritatea contractantă anulează procedura de licitaţie.
(28)Pentru cea de-a doua licitaţie va fi păstrată documentaţia de atribuire aprobată pentru prima licitaţie.
(29)Cea de-a doua licitaţie se organizează în condiţiile prevăzute la CAP.V REGULI PRIVIND OFERTA  alin. (1)-(12).

CAPITOLUL IX

ANULAREA PROCEDURII DE LICITAȚIE

(1)Autoritatea contractantă are dreptul de a anula procedura pentru atribuirea contractului de închiriere în situaţia în care se constată abateri grave de la prevederile legale care afectează procedura de licitaţie sau fac imposibilă încheierea contractului.
(2)În sensul prevederilor alin. (1), procedura de licitaţie se consideră afectată în cazul în care sunt îndeplinite în mod cumulativ următoarele condiţii:
a)în cadrul documentaţiei de atribuire şi/sau în modul de aplicare a procedurii de licitaţie se constată erori sau omisiuni care au ca efect încălcarea principiilor prevăzute la art. 311 din OUG 57/2019 privind Codul Administrativ
b)autoritatea contractantă se află în imposibilitatea de a adopta măsuri corective, fără ca acestea să conducă, la rândul lor, la încălcarea principiilor prevăzute la art. 311 din OUG 57/2019 privind Codul Administrativ
(3)Încălcarea prevederilor prezentei secţiuni privind atribuirea contractului poate atrage anularea procedurii, potrivit dispoziţiilor legale în vigoare.
(4)Autoritatea contractantă are obligaţia de a comunica, în scris, tuturor participanţilor la procedura de licitaţie, în cel mult 3 zile lucrătoare de la data anulării, atât încetarea obligaţiilor pe care aceştia şi le-au creat prin depunerea ofertelor, cât şi motivul concret care a determinat decizia de anulare.

CAPITOLUL X
ÎNCHEIEREA CONTRACTULUI

(1)Contractul de închiriere cuprinde clauze de natură să asigure folosinţa bunului închiriat, potrivit specificului acestuia.
(2)Contractul se încheie în formă scrisă, sub sancţiunea nulităţii.
(3)Contractul cuprinde clauze privind despăgubirile, în situaţia denunţării contractului înainte de expirarea termenului.

CAPITOLUL XII
NEÎNCHEIEREA CONTRACTULUI
(1)În cazul în care ofertantul declarat câştigător refuză încheierea contractului, procedura de licitaţie se anulează, iar autoritatea contractantă reia procedura, în condiţiile legii.
(2)În cazul în care autoritatea contractantă nu poate încheia contractul cu ofertantul declarat câştigător din cauza faptului că ofertantul în cauză se află într-o situaţie de forţă majoră sau în imposibilitatea fortuită de a executa contractul, autoritatea contractantă are dreptul să declare câştigătoare oferta clasată pe locul doi, în condiţiile în care aceasta este admisibilă.In cazul în care, nu există o ofertă clasată pe locul doi admisibilă, procedura de licitaţie se anulează, iar autoritatea contractantă reia procedura, în condiţiile legii.
CAPITOLUL XIII
DREPTURILE PĂRŢILOR

Drepturile locatarului

(1) Locatarul are dreptul de a exploata în mod direct, pe riscul şi pe răspunderea sa spatiul din ansamblul Colonia Pictorilor care face obiectul contractului de închiriere.

(2) Locatarul are dreptul de a folosi spatiul din incinta Centrului de Artă Contemporană  „Colonia Pictorilor” care face obiectul închirierii, potrivit naturii lor și obiectivelor stabilite de părți prin contractul de închiriere.

Drepturile locatorului

(3) Locatorul va solicita constituirea unei garanţii de participare la licitaţie în cuantum de 200  lei/locaţie.
(4) În urma adjudecării licitaţiei, garanţia de 200 lei/locaţie, depusă de ofertantul desemnat câştigător, se va constitui garanție de bună utilizare şi va fi restituită doar după predarea amplasamentului la încetarea contractului. Suma nu se restituie în cazul în care locatarul renunţă în tot sau în parte la contractul de închiriere încheiat. În baza solicitărilor scrise, locatorul va returna  numai garanţia de participare la licitaţie  celorlalţi ofertanţi, declarați necâștigători. Sumele reprezentând garanții nu sunt purtătoare de dobânzi pe perioada care se află la dispoziția locatorului.
(5) Locatorul are dreptul să inspecteze bunul închiriat, să verifice  modul în care este satisfăcut interesul public prin realizarea activităţii, verificând respectarea obligaţiilor asumate de locatar.

(6) În cazul prelungirii duratei închirierii locatorul poate modifica chiria prin Hotărâre a Consiliului Local.

(7) Locatorul are dreptul să modifice în mod unilateral partea reglementară a contractului de închiriere, din motive excepţionale legate de interesul naţional sau local.

(8) Locatorul are dreptul să rezilieze unilateral contractul în cazul în care locatarul nu respectă clauzele contractuale, cu suportarea de către locatar a consecinţelor prevăzute în caietul de sarcini şi / sau în contractul de închiriere.

(9) Locatorul are dreptul sa emită pretenții asupra garantiei de buna utilizare, în situatia în care locatarul produce daune spatiului din ansamblul Colonia Pictorilor si pentru acoperirea unor restanțe cu chiria sau alte sume datorate de catre locatar în temeiul contractului de închiriere încheiat conform prezentului caiet de sarcini.

(10) Garanţia de bună utilizare se restituie în termen de 30 zile de la eliberarea spatiului din incinta Centrului de Artă Contemporană  „Colonia Pictorilor” la solicitarea locatarului, daca nu a fost utilizată de către locator pentru repararea daunelor produse de către locatar sau acoperirea unor sume restante conform contract.

CAPITOLUL XIV
OBLIGAŢIILE PĂRŢILOR

Obligaţiile locatarului

(1) Să semneze contractul de închiriere numai după împlinirea unui termen de 20 de zile calendaristice de la data realizării comunicării prevăzute la CAP. VIII alin. (23).
(2 Să încheie contractul de închiriere și să achite preţul stabilit.

(3) Să întreţină curăţenia spatiului din incinta Centrului de Artă Contemporană „Colonia Pictorilor” şi în zona din jur, sa deţină şi să utilizeze recipienţi speciali pentru  deşeuri.
(4)La expirarea termenului, să predea spatiul din incinta Centrului de Artă Contemporană  „Colonia Pictorilor” curat, nedeteriorat şi fără sarcini.

(5)Să elibereze imediat si necondiţionat spatiul din incinta Centrului de Artă Contemporană  „Colonia Pictorilor” în cazul nerespectării obligaţiilor mai sus menţionate, la somaţia reprezentanţilor Primăriei Municipiului Baia Mare, Poliţiei Locale sau a altor instituţii abilitate, fără a avea pretenţii asupra restituirii sumelor achitate.

(6) Sub sancţiunea rezilierii contractului de inchiriere să nu subînchirieze spatiul din ansamblul Colonia Pictorilor

(7) Să elibereze imediat spatiul din incinta Centrului de Artă Contemporană  „Colonia Pictorilor” în cazul unor lucrări urgente de interes public, caz în care suma plătită  pentru perioada neutilizată va fi restituită.

(8) Să răspundă material pentru orice pagubă cauzată de neîndeplinirea în totalitate şi la termen a clauzelor cuprinse în contractul de inchiriere.

(9) Sarcinile privind protecţia mediului şi P.S.I. cad în sarcina chiriaşului pe întreaga perioadă.
Obligaţiile locatorului

(10) Să întocmească şi să semneze contractul de închiriere numai după împlinirea unui termen de 20 de zile calendaristice de la data realizării comunicării prevăzute la CAP. VIII alin. (23)

(11) Să pună la dispoziţia locatarului spatiul din incinta Centrului de Artă Contemporană  „Colonia Pictorilor”, pe bază de proces verbal de predare – primire  în maxim 5 (cinci) zile lucrătoare de la data  încheierii contractului de închiriere.

(12) Să nu îl tulbure pe locatar în exerciţiul drepturilor rezultate din contractul de închiriere.

(13) Să restituie garanţia de participare la licitaţie a ofertanţilor declaraţi respinşi în termen de 5 (cinci) zile lucrătoare de la data înregistrării solicitărilor scrise. Pentru perioada în care sumele constituite cu titlu de garanţie se află la dispoziţia locatorului, nu se calculează dobânzi.

CAPITOLUL XV
MODIFICAREA ŞI ÎNCETAREA CONTRACTULUI  DE  ÎNCHIRIERE

(1) Orice modificare a clauzelor contractuale se va face prin încheierea unor acte adiţionale, cu acordul părţilor.

(2) Contractul de închiriere încetează în următoarele situaţii:

a) la expirarea duratei stabilite în contract, dacă părţile nu convin la prelungirea acestuia;

b) în cazul în care interesul naţional, local sau cerinţele urbanistice impun aceasta, prin denunţarea unilaterală de către locator, cu preaviz de 30 zile adresat locatarului de a elibera spatiul din ansamblul Colonia Pictorilor;

c) prin acordul părţilor;

d) prin denunţarea unilaterală a contractului de catre locatar ca urmare a imposibilității exploatării bunului, cu un preaviz de 30 zile;

e) alte situaţii expres prevăzute de lege.
Încetarea este efectivă la data stabilită pentru expirarea contractului sau de la data comunicată prin notificare.
(3) Denunţarea unilaterală a contractului poate fi făcută de către oricare dintre părţi.

Contractul se reziliază de plin drept, prin denunţare unilaterală de către locator, fără a mai fi necesară punerea în întârziere a locatarului şi fără intervenţia instanţei de judecată, în cazul în care locatarul se găseşte în vreuna din următoarele situaţii:

a) a schimbat destinaţia bunului închiriat fără obţinerea acordului locatorului;
b) a subînchiriat spațiul din incinta Centrului de Artă Contemporană  „Colonia Pictorilor”;

c) a cedat folosinţa spațiului din incinta Centrului de Artă Contemporană  „Colonia Pictorilor” unor terţi;
d) a folosit spațiul din incinta Centrului de Artă Contemporană  „Colonia Pictorilor” împreună cu terţi ( prin subînchiriere, asociere etc.) fără acordul scris al locatorului spatiului din ansamblul Colonia Pictorilor;

e) nu şi-a îndeplinit obligaţiile de plată a chiriei, inclusiv penalitățile de întârziere aferente, timp de două trimestre consecutive. Această situaţie de încetare a contractului conduce la eliberarea spatiului din ansamblul Colonia Pictorilor pe cale administrativă;
f) în cazul nerespectării obligaţiilor contractuale de către locatar, prin reziliere unilaterală, cu plata unei despăgubiri în sarcina locatarului, fără a mai fi necesară punerea în întârziere a locatarului şi fără intervenţia instanţei de judecată;

(4) Contractul cadru conținând clauze contractuale obligatorii este prevăzut în anexa E la prezenta documentatie de atribuire.
CAPITOLUL XVI
RESPONSABILITĂŢILE DE MEDIU ȘI PSI

(1) Locatarul îşi asumă în totalitate responsabilităţile de mediu și cele privind P.S.I. pe toată durata închirierii.

CAPITOLUL XVII

SOLUŢIONAREA LITIGIILOR

(1) Litigiile de orice fel care decurg din executarea contractului de închiriere se vor soluţiona pe cale amiabilă. În cazul în care acest lucru nu este posibil litigiul va fi transmis spre soluţionare instanţei judecătoreşti competente teritorial şi material.

CAPITOLUL XVIII
DISPOZIȚII FINALE

(1) În caz de renunţare după adjudecarea licitaţiei, locatarul pierde garanţia de participare la licitaţie, iar locatorul va reorganiza procedura de licitaţie în vederea închirierii spatiului din incinta Centrului de Artă Contemporană  „Colonia Pictorilor”.
(2) Contractul de închiriere va cuprinde drepturile şi obligaţiile părţilor stabilite prin prezentul caiet de sarcini.

(3) Încheierea contractelor de utilități contorizate individual pentru fiecare atelier îl privesc pe locatar.

(4) Instrucţiunile de participare la licitaţie, Caietul de sarcini şi toate documentele necesare licitaţiei se pun la dispoziţia solicitantului, contra cost.

(5) Ofertanţii vor achita pentru fiecare locatie în parte taxa şi garanţia de participare la licitaţie la valoarea stabilită prin Instrucţiunile de participare la licitaţie.

(6) Ofertanţii la licitaţie vor prezenta, la dosarul depus pentru licitaţie originalul chitanţei de plată, respectiv ordinul de plată și extras de cont vizat de bancă, a taxei şi a garanţiei de participare la licitaţie pentru fiecare locatie în parte pentru care dorește să liciteze. Participarea la licitaţie a ofertanţilor este condiţionată de achitarea integrală a debitelor pe care le au faţă de bugetul consolidat al statului și față de bugetul local, achitarea contravalorii caietului de sarcini cu  documentaţia de licitaţie, a taxei de participare şi a garanţiei de participare, pentru fiecare locație în parte pentru care dorește sa liciteze.

Nu vor participa la licitaţie artistii plastici profesionisti români si straini, membrii titulari ai asociaţiilor şi organizaţiilor profesionale naţionale, specifice domeniului fundamental - Ştiinţe umaniste şi arte, ramura de ştiinţe - Arte Vizuale si a subunităţilor şi a structurilor organizatorice locale ale acestora, precum si asociaţiile şi organizaţiilor profesionale specifice domeniului fundamental - Ştiinţe umaniste şi arte, ramura de ştiinţe - Arte Vizuale care:

a) au debite faţă de bugetul local al Municipiului Baia Mare sau ANAF;

b) sunt în litigii cu Municipiul Baia Mare;

(8) Dacă din diferite motive, licitaţia se amână, se revocă sau se anulează, decizia de amânare, revocare sau anulare nu poate fi atacată de ofertanţi. În acest caz, ofertanţilor li se va înapoia în termen de zece zile lucrătoare garanţia de participare la licitaţie şi taxa de participare la licitaţie pe baza unei cereri scrise şi înregistrate la Primaria Municipiului Baia Mare. Prin înscrierea la licitaţie, toate condiţiile impuse prin caietul de sarcini şi instrucţiunile de licitaţie se consideră însuşite de ofertant.

(9) Licitația va avea loc în data de…………….... ora ……........ la sediul Primăriei Municipiului Baia Mare, str. Gheorghe Șincai nr. 37 conform anunțurilor publicitare.

(10) Ofertele vor fi depuse la sediul organizatorului procedurii, Baia Mare, Str Gheorghe Șincai Nr 37, Serviciul Relații cu Publicul până cel târziu la ........................2026..., ora .....:00, depunerea după data și ora stabilită, duce la descalificarea ofertei.

Aprobat,
Laura Teodora Ghinea

Director  – Centrul de Artă Contemporană “Colonia Pictorilor”
Prezenta Documentație de atribuire are în componență:

Fișa ofertantului Anexa A

Declarația de participare la licitație Anexa B

Formularul de ofertă Anexa C

Fișa de autoevaluare a ofertantului Anexa D

Modelul cadru al contractului de închiriere Anexa E

Model de declarație pentru condiția prevăzută la Cap. VII alin. (2) în Doc. de atribuire Anexa F

Planul clădirii C1 pe niveluri pentru spațiile propuse pentru licitație

Extrasul CF al clădirii C1 din Ansamblul Colonia Pictorilor
Municipiul Baia Mare
Nr. ............... /....................

FIȘA DE DATE A PROCEDURII

INSTRUCȚIUNI PENTRU OFERTANȚI

SECŢIUNEA I   Introducere

A.1.1. Date de identificare proprietar şi organizator :

Proprietar: Municipiul Baia Mare

Adresa: Baia Mare, Str. Gheorghe Șincai, Nr 37
Telefon: 0372 624 110, fax: 0262.212.332

Organizatorul procedurii: Centrul de Artă Contemporană „Colonia Pictorilor”
Adresa: Baia Mare, Str. Victoriei nr. 21

Telefon: 0362 803 225, e-mail: coloniapictorilor@gmail.com
A.1.2.  Obiectul procedurii de licitaţie publică:

1. Obiectul procedurii îl constituie închirierea prin licitaţie publică a spațiului C1.10, în suprafaţă de 54 mp din clădirea C1 “Pavilionul Réti – Grünwald”, cu destinația de atelier de creație din incinta Centrului de Artă Contemporană  ”Colonia Pictorilor” situat în Baia Mare, strada Victoriei nr. 21.
A.1.3. Dreptul de proprietate

Clădirea CI face parte din domeniul public al Municipiului Baia Mare, în administrarea Centrului de Artă Contemporană Colonia Pictorilor, nu este grevată de sarcini.

A.1.4. Tipul de procedură aplicată:

Licitaţie publică.

A.1.5. Temeiul legal al organizării procedurii:

OUG 57/2019 privind Codul administrativ
Hotărârea Consiliului Local  al Municipiului Baia Mare nr. 60/2022 și Hotărârea Consiliului Local  al Municipiului Baia Mare nr. 61/2022, Hotărârea Consiliului Local  al Municipiului Baia Mare nr. 579/2025.
Art.1777  Cod Civil și următoarele

A.1.6. Preţul minim al chiriei este de 4 lei/mp util/lună.
A.1.7. Condiţii de participare la procedură : participarea la procedura de licitaţie publică este permisă oricarui artist plastic profesionist român sau strain, membru titular al asociaţiilor şi organizaţiilor profesionale naţionale, specifice domeniului fundamental - Ştiinţe umaniste şi arte, ramura de ştiinţe - Arte Vizuale si a subunităţilor şi a structurilor organizatorice locale ale acestora, precum si oricarei asociaţii şi organizaţii profesionale specifice domeniului fundamental - Ştiinţe umaniste şi arte, ramura de ştiinţe - Arte Vizuale, care îndeplinesc următoarele condiţii:

- și-au îndeplinit la zi toate obligaţiile de plată exigibile a impozitelor și taxelor, chirii, redevențe, către bugetul de stat şi bugetele locale;

- s-a achitat taxa de participare, contravaloare caiet de sarcini şi garanţia de participare, pentru fiecare locatie pentru care dorește sa liciteze;
Alte condiții impuse de natura bunului și specificul activității :

- procesele tehnologice utilizate pentru realizarea/producția obiectelor artistice și a actelor performative desfășurate să nu pună în niciun fel în pericol integritatea și siguranța spațiilor  pentru care participa la licitație.
Ofertanţii care îndeplinesc condiţiile menţionate mai sus sunt consideraţi eligibili.

Ofertanţii au obligaţia de a depune în vederea calificării următoarele documente, individual în plicuri separate pentru locația pentru care doresc să liciteze:

Artistul plastic profesionist român sau strain, membru titular al asociaţiilor şi organizaţiilor profesionale naţionale, specifice domeniului fundamental - Ştiinţe umaniste şi arte, ramura de ştiinţe - Arte Vizuale si a subunităţilor şi a structurilor organizatorice locale ale acestora;

1. copie a actului de identitate al artistului plastic profesionist
2. dovada privind achitarea obligaţiilor fiscale, prin prezentarea unui certificat de atestare fiscală, eliberat de organul fiscal competent;

2.1 Certificat de atestare fiscală eliberat de Direcţia Generală a Finanţelor Publice privind plata obligaţiilor către bugetul general consolidat al statului, valabil;

2.2 Certificat de atestare fiscală eliberat de Direcţia Taxe si Impozite din cadrul Primăriei Municipiului Baia Mare, valabil;

2.3 Certificat de atestare fiscală eliberat de organul fiscal competent de la domiciliul ofertantului, din care sa reiasa că nu are datorii fata de bugetul locat al UAT , valabil (daca este din alt stat nu e cazul).
3.Dovada achitării redevenţelor, chiriilor, în cazul deţinătorilor de contracte de concesiune/închiriere încheiate cu Municipiul Baia Mare (în cazul în care nu figurează cu contracte va prezenta o declarație pe proprie raspundere).
4.  împuternicire pentru persoana participantă la licitație din partea ofertantului daca e cazul
5. documentele justificative privind plata contravalorii taxei de participare, contravalorii caietului de sarcini  şi a garanţiei de participare - original și copie, pentru locația pentru care dorește să liciteze;

- fișa ofertantului (Anexa A la documentație );

- declarație de participare (Anexa B la documentație );

A.1.8. Participarea la procedura de licitaţie publică

Numărul de participanţi este nelimitat.

Licitatia  se va organiza doar în situaţia în care sunt cel puţin doi ofertanţi calificaţi .
A.1.9. Depunerea plicurilor cu documentele de calificare

Documentele de calificare solicitate vor fi depuse la sediul organizatorului procedurii, Baia Mare, Str Gheorghe Șincai Nr 37, Serviciul Relații cu Publicul până cel târziu la data de ...........2026, orele ....:00, în două plicuri sigilate, unul exterior şi unul interior si se înregistrează de autoritatea contractantă, în ordinea primirii lor, în registrul Oferte. Oferta (care conține plicul exterior și plicul interior) va fi depusă în 2 exemplare (original și copie).
Pe plicul exterior se va indica obiectul licitaţiei pentru care este depusă oferta. Plicul exterior va trebui să conţină:
a)o fişă cu informaţii privind ofertantul şi o declaraţie de participare, semnată de ofertant, fără îngroşări, ştersături sau modificări (Anexa A, Anexa B);
b)acte doveditoare privind calităţile şi capacităţile ofertanţilor, care să stabileasca calitatea acestuia de ” membru titular al asociaţiilor şi organizaţiilor profesionale naţionale, specifice domeniului fundamental - Ştiinţe umaniste şi arte, ramura de ştiinţe - Arte Vizuale si a subunităţilor şi a structurilor organizatorice locale ale acestora, precum si asociaţiile şi organizaţiilor profesionale specifice domeniului fundamental - Ştiinţe umaniste şi arte, ramura de ştiinţe - Arte Vizuale” 
c)acte doveditoare privind intrarea în posesia caietului de sarcini si celelalte acte cerute pentru calificare
d) Declarația pentru condiția prevăzută la art. 2 în Cap. VII din Documentația de atribuire (Anexa F)
Pe plicul interior, care conţine oferta propriu-zisă (formularul de ofertă Anexa C) se înscriu numele sau denumirea ofertantului, precum şi domiciliul sau sediul acestuia, după caz (care va conține toate elementele privind stabilirea ofertei castigatoare, respectiv cele privind pretul chiriei, capacitatea economico-financiara, protectia mediului înconjurător, condiţii specifice impuse de natura bunului închiriat, precum si dovezile care atesta cele sustinute în Anexa D).
A.1.10. Taxa de participare şi garanţia de participare

Taxa de participare, în sumă de 50 lei, reprezintă suma pe care un potenţial ofertant trebuie să o achite pentru a putea participa la calificare şi ofertare și se achită pentru locația pentru care se dorește sa se participe la licitație.

Această taxă reprezintă un venit al organizatorului şi nu se mai restituie ofertanţilor sau potenţialilor ofertanţi (care au achitat taxa, dar nu au depus documentele de calificare, au participat sau nu prin împuternicit la deschidere oferte, au câştigat sau nu licitaţia).

Taxa de participare se achită până la data de ................., orele ............., în numerar la Primaria Municipiului Baia Mare.

Garanţia de participare la licitatie este de 200 lei/locaţie și reprezintă o garanţie pentru organizator în ceea ce priveşte comportamentul corespunzător al ofertantului pe perioada de derulare a procedurii de licitaţie până la semnarea contractului şi ulterior garantie de buna utilizare.

Garanţia de participare se constituie până la data de .................., orele ............. prin numerar la casieriile municipiului fie prin virament bancar în contul RO84TREZ4365006XXX000129 deschis la Trezoreria Baia Mare, beneficiar Municipiul Baia Mare, cod fiscal 3627692, cu explicatia ”GARANȚIE PARTICIPARE LICITAȚIE SPATIUL C 1.10 DIN C1.1 COLONIA PICTORILOR”, garanția de participare se constituie prin document de plată separat pentru locaţia pentru care se dorește să se liciteze.

Nota:

Restituirea garanției de participare  către ofertanții declarați necâștigatori se va efectua în baza unei cereri scrise care va conține inclusiv contul și banca unde se va restitui garanția de participare. Menționăm că restituirea garanției de participare se face cu prioritate într-un cont bancar.

Garanţia de participare se restituie ofertanţilor necâştigători, care au participat la procedura de licitaţie, în termen de 5 zile lucrătoare de la data înregistrării cererii de restituire a garanției, la cererea acestora.

Pentru câştigătorul licitaţiei, garanţia de participare va constitui garantie de buna utilizare DUPA SEMNAREA CONTRACTULUI.

Garanţia de participare poate fi executată de către organizatorul licitaţiei în următoarele situaţii:

- revocă oferta în caz de adjudecare a acesteia;

- fiind declarat câștigător, nu încheie contractul de închiriere în termen de maxim 40 de zile de la atribuire.
-produce daune spațiul închiriat.

A. 1.11. Caietul de sarcini, inclusiv toate documentele necesare licitației se pun la dispoziția solicitantului contra cost, la valoarea de 20 lei, care trebuie achiziționat de către potențialul ofertant pentru locația pentru care licitează.
Secţiunea II   Desfăşurarea licitaţiei publice

Licitația se organizează de către comisia de evaluare numita prin dispozitia primarului.
B.1. Desfăşurarea licitaţie publice
Plicurile cu documentele de calificare vor fi deschise de către Comisia de evaluare în data de ____________, orele _____, în sala de ședințe „Europa” (situată la parter) a Primăriei Municipiului Baia Mare.

Plicurile sigilate se predau comisiei de evaluare în ziua fixată pentru deschiderea lor, prevăzută în anunţul de licitaţie.
După deschiderea plicurilor exterioare în şedinţă publică, comisia de evaluare elimină ofertele care nu respectă prevederile CAP V Reguli privind oferta- alin.2-5.
Pentru continuarea desfăşurării procedurii de licitaţie este necesar ca, după deschiderea plicurilor exterioare, cel puţin două oferte să întrunească condiţiile de la aliniatul precedent. În cazul în care în urma publicării anunţului de licitaţie nu au fost depuse cel puţin două oferte valabile, autoritatea contractantă este obligată să anuleze procedura şi să organizeze o nouă licitaţie, cu respectarea procedurii.
După analizarea conţinutului plicului exterior, secretarul comisiei de evaluare întocmeşte procesul-verbal în care se va preciza rezultatul analizei.
Deschiderea plicurilor interioare se face numai după semnarea procesului-verbal prevăzut la alineatul precedent către toţi membrii comisiei de evaluare şi de către ofertanţi.
Sunt considerate oferte valabile ofertele care îndeplinesc criteriile de valabilitate prevăzute în caietul de sarcini.
În urma analizării ofertelor de către comisia de evaluare, pe baza criteriilor de valabilitate, secretarul acesteia întocmeşte un proces-verbal în care menţionează ofertele valabile, ofertele care nu îndeplinesc criteriile de valabilitate şi motivele excluderii acestora din urmă de la procedura de licitaţie. Procesul-verbal se semnează de către toţi membrii comisiei de evaluare.
În baza procesului-verbal care îndeplineşte condiţiile de mai sus, comisia de evaluare întocmeşte, în termen de o zi lucrătoare, un raport pe care îl transmite autorităţii contractante.
În termen de 3 zile lucrătoare de la primirea raportului comisiei de evaluare, autoritatea contractantă informează în scris, cu confirmare de primire, ofertanţii ale căror oferte au fost excluse, indicând motivele excluderii, raport care se depune la dosarul licitatiei.
Comisia de evaluare stabileşte punctajul fiecărei oferte, ţinând seama de ponderile prevăzute la CAP. VIII alin 16 . Oferta câştigătoare este oferta care întruneşte cel mai mare punctaj în urma aplicării criteriilor de atribuire.
În cazul în care există punctaje egale între ofertanţii clasaţi pe primul loc, departajarea acestora se va face în funcţie de punctajul obţinut pentru criteriul de atribuire care are ponderea cea mai mare, iar în cazul egalităţii în continuare, departajarea se va face în funcţie de punctajul obţinut pentru criteriul de atribuire care are ponderea cea mai mare după acesta.
Pe baza evaluării ofertelor secretarul comisiei de evaluare întocmeşte procesul-verbal care trebuie semnat de toţi membrii comisiei.
În baza procesului-verbal în care menţionează ofertele valabile, ofertele care nu îndeplinesc criteriile de valabilitate şi motivele excluderii acestora din urmă de la procedura de licitaţie, comisia de evaluare întocmeşte, în termen de o zi lucrătoare, un raport pe care îl transmite autorităţii contractante
CAPITOLUL XIX
ÎNCHEIEREA CONTRACTULUI  DE  ÎNCHIRIERE

Contractul cadru conținând clauze contractuale obligatorii este prevăzut în anexa E la prezenta documentatie de atribuire.

Autoritatea contractantă poate să încheie contractul de închiriere numai după împlinirea unui termen de 20 de zile calendaristice de la data realizării comunicării prevăzute la art. 341 alin.23 din O.U.G. nr. 57/2019 privind Codul administrativ .

Refuzul ofertantului declarat câștigător de a încheia contractul de închiriere poate atrage după sine plata daunelor-interese de către partea în culpă.

Anexa   A

OFERTANT

_______________________________________________

FIŞA OFERTANTULUI

PENTRU LICITAŢIA PUBLICĂ ORGANIZATA ÎN VEDEREA închirierii spaţiului C1.10 din incinta Centrului de Artă Contemporană „Colonia Pictorilor”, situat în Baia Mare, strada Victoriei nr. 21.
Ofertant _____________________________________________________________________

Adresa domiciliu/sediu__________________________________________________________

Telefon ______________________________________________________________________

Reprezentant legal (dupa caz)______________________________________________________

Funcţia (dupa caz)_______________________________________________________________

CNP _________________________________________________________________________
Nr. Înregistrare la Registrul Comerţului/(dupa caz) ____________________________________

Nr. Cont (pentru restituirea garantiei de participare)____________________________________

Banca ________________________________________________________________________

Capitalul social  (lei) (Dupa caz)___________________________________________________

Sediul sucursalelor (filialelor) locale – dacă este cazul __________________________________

Certificatele de înmatriculare a sucursalelor locale (dacă e cazul)__________________________
Data ____________                               



                                            Ofertant

_________________

OBS. Se vor completa rubricile raportat la tipul de ofertant si datele de identificare specifice.
Anexa B
Către,
 PRIMĂRIA MUNICIPIULUI BAIA MARE

OFERTANT

___________________

DECLARAŢIE DE PARTICIPARE

PENTRU LICITAŢIA PUBLICĂ ORGANIZATA ÎN VEDEREA închirierii spaţiului C1.10 din Ansamblul Colonia Pictorilor , respectiv locația...............................................................................
Urmare a publicării documentaţiei de licitatie  pe www.baiamare.ro si in celelalte modalitati prevazute de codul administrativ

Prin prezenta,

Noi,__________________________________________________________________________
(numele ofertantului)

ne manifestăm intenţia fermă de participare la licitaţia publică pentru închirierea  spatiului din Ansamblul Colonia Pictorilor , respectiv.........................................................................................., 
aparţinând Municipiului Baia Mare, organizată în şedinţă publică la data _________ ora ______ de catre PRIMARIA MUNICIPIULUI BAIA MARE, prin Centrul de Artă Contemporană „Colonia Pictorilor”.
Am luat cunoştinţă de condiţiile de participare la licitaţie, condiţiile respingerii ofertei, de pierdere a garanţiei de participare la licitaţie, prevăzute în prezentele instructiuni si in caietul de sarcini şi ne asumăm responsabilitatea pierderii lor în condiţiile stabilite.

Am luat la cunostinta de obligativitatea închirierii spatiului din Ansamblul Colonia Pictorilor , pus la dispozitie de catre Municipiul Baia Mare.
La locul, data şi ora indicată de dumneavoastră pentru deschiderea ofertelor din partea noastră voi fi prezent personal/reprezentat (prin procură notarială) pentru a semna actele încheiate cu această ocazie.

Data                            



                                          Ofertant
Anexa C
FORUMULAR DE OFERTĂ

OFERTANT

______________________________________________________________________________
Către.........................................................

Subsemnatul......................................................./reprezentant (numele).........:............................... al ofertantului........................................,                      în conformitate cu prevederile și cerințele cuprinse în documentația de atribuire privind închirierii spațiului C1.10, în suprafaţă de 54 mp din clădirea C1 “Pavilionul Réti – Grünwald”, cu destinația de atelier de creație din incinta Centrului de Artă Contemporană  ”Colonia Pictorilor” situat în Baia Mare, strada Victoriei nr. 21, aparţinând Municipiului Baia Mare, organizată în şedinţă publică la data ................. ora ............. de către PRIMARIA MUNICIPIULUI BAIA MARE, prin Centrul de Artă Contemporană „Colonia Pictorilor” oferim o chirie de .......... lei /mp util/lună.
De asemenea, pentru stabilirea punctajului criteriului capacitatea economico-financiară  depun în original declarația de venit pentru anul .............., eliberată de ANAF,  care evidențiază un venit anual total de............................ lei.

De asemenea pentru stabilirea punctajului  criteriului protecția mediului înconjurător  prezint detaliile proceselor și tehnologiilor utilizate în elaborarea obiectului artistic, sau, după caz a acțiunilor performative intreprinse, în raport cu problematica protecției mediului, după cum urmează:

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………, precum și detaliile 
conceptului artistic, evidenţiind problematica expusa in cadrul propriei atitudini etico-ecologice, dar şi aspectele educative invocate în raport cu aceasta problematică, după cum urmează:……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..

De asemenea pentru stabilirea punctajului  criteriului  conditii specifice impuse de natura bunului închiriat  depun  Fișa de autoevaluare  a calității, impactului și performanțelor activitatii de creatie artistica in care se evidentiaza indeplinirea criteriilor minimale si s-a acumulat un punctaj total de...................punct şi este însoţită de toate documentele si dovezile care probează realitatea celor sustinute in aceasta.
Depun şi urmatoarele acte din care reiese.................................................................................................................................................................................................................................................................................................................................................................................................................................................................................................................................................................................................................................................................................................................................................................................................
Ne angajăm să menţinem această oferta valabilă pentru o durată de _______________ zile, respectiv până la data de _____________________, şi ea va ramane obligatorie pentru noi.

Data_________________                                                          Semnatura ofertant/reprezentant 


legal
Nr._____ / _______                                                                                                      Anexa E
CONTRACT DE  ÎNCHIRIERE

Pentru suprafeţele cu altă destinaţie decât aceea de locuinţă respectiv atelier de creație din incinta Centrului de Artă Contemporană “Coloniei Pictorilor”.

În baza Hotărârii Consiliului Local nr. 60/2022, Hotărârii Consiliului Local nr. 61/2022  și a Pocesului-Verbal de licitație nr. ............./2026
Între:
Părţile:

Centrul de Artă Contemporană „Colonia Pictorilor”  în calitate de autoritate contractantă, C.I.F. 45692521, cu sediul în  Baia Mare, strada Victoriei nr. 21, reprezentat prin dna Laura Teodora Ghinea - Director interimar  - în calitate de Locator  şi

(Nume, prenume)..................................................cu domiciliul în ..............................., str.............................................................................................,CNP.:........................... în calitate de Locatar.
II. OBIECTUL  CONTRACTULUI

Îl  constituie:

Art.1 Folosirea spaţiului C1.10, în suprafaţă de 54 mp din clădirea C1 “Pavilionul Réti – Grünwald”, cu destinația de atelier de creație din incinta Centrului de Artă Contemporană “Coloniei Pictorilor” situat în Baia Mare, stradaVictoriei nr. 21.
Art.2 Predarea – primirea suprafeţelor închiriate este consemnată în procesul-verbal, anexa nr.1 la contract.

III. TERMENUL ÎNCHIRIERII

Art.3 Durata închirierii spațiului este de 3 ani începând cu data semnării contractului de închiriere. Durata închirierii poate fi prelungită prin acordul părților.

IV. PREŢUL

Art.4 Preţul închirierii – chiria datorată de locatar pentru folosirea spaţiului este de ……….. lei/mp util/lună, respectiv ……………… lei/an la data semnării acestui contract, conform fişei de calcul a chiriei (anexa nr. 2 la contract) care se indexează anual cu indicele inflației comunicat de Institutul Național de Statistică.

V. PLATA CHIRIEI

Art.5.  Plata chiriei se face trimestrial până în ultima zi a fiecărui trimestru. Emiterea facturii de către locator se face până la data de 10 a ultimei luni din fiecare trimestru urmând ca aceasta să fie comunicată locatarului în cel mai scurt timp posibil.
Art.6. Plata chiriei se face în contul locatorului nr. RO12TREZ43621A300530XXXX, deschis    la Trezoreria Baia Mare, beneficiar Municipiul Baia Mare, CUI: 3627692 sau la caseriile    Directiei de Venituri a Municipiului Baia-Mare, respectiv Bd. Independenţei nr. 2 C.

Art.7. Neplata chiriei până la termenul prevăzut în contract atrage după sine aplicarea unei penalitaţi de ...........% pe zi de întârziere din suma datorată. Locatarul rămâne răspunzător de plata chiriei şi dacă abandonează spaţiul fără anunţarea prealabilă a locatorului în condiţiile art. 10 din contract.
Art.8. Suma de 200 lei  din garanția de participare  la licitație se constituie  garanție de bună utilizare a spațiului şi va fi restituită doar după predarea amplasamentului la încetarea contractului.
VI. DREPTURILE  PĂRȚILOR

Art.9 .Drepturile locatorului:
(a) Locatorul are dreptul să inspecteze bunul închiriat, să verifice  modul în care este satisfăcut interesul public prin realizarea activităţii, verificând respectarea obligaţiilor asumate de locatar.

(b) În cazul prelungirii duratei închirierii locatorul poate modifica chiria prin Hotărâre a Consiliului Local.

(c) Locatorul are dreptul să modifice în mod unilateral partea reglementară a contractului de închiriere, din motive excepţionale legate de interesul naţional sau local.

(d) Locatorul are dreptul să rezilieze unilateral contractul în cazul în care locatarul nu respectă clauzele contractuale, cu suportarea de către locatar a consecinţelor prevăzute în caietul de sarcini şi / sau în contractul de închiriere.

(e) Locatorul are dreptul să emită pretenții asupra garanției de bună utilizare, în situatia în care locatarul produce daune spațiului precum și pentru acoperirea unor restanțe cu chiria sau alte sume datorate de către locatar în temeiul contractului de închiriere încheiat. Garanția de bună utilizare se restituie în termen de 30 de zile de la eliberarea  spațiului dacă nu a fost utilizată de către locator pentru repararea daunelor produse de catre locatar sau acoperirea unor sume restante conform contractului.

f) să predea suprafaţa  închiriată în stare normală de folosinţă încheind proces-verbal în acest sens.

Drepturile locatarului:

(a) Locatarul are dreptul de a exploata în mod direct, pe riscul şi pe răspunderea sa, spațiul care face obiectul contractului de închiriere conform obligațiilor stabilite in documentația de atribuire a spațiului care este anexa a prezentului contract.

(b) Locatarul are dreptul de a folosi spațiul care fac obiectul închirierii, potrivit naturii lui și obiectivelor stabilite de părți prin contractul de închiriere conform obligațiilor stabilite in documentația de atribuire a spațiului care este anexa a prezentului contract.

VII.OBLIGAŢIILE PĂRŢILOR
OBLIGAŢIILE LOCATORULUI

Art.10 Locatorul se obliga:
(a) Să întocmească şi să semneze contractul de închiriere in termen de 20 de zile calendaristice de la data realizarii comunicarii prevazute la CAP.VIII alin.(23) din Caietul de sarcini

(b) Să pună la dispoziţia locatarului spațiul, pe bază de proces verbal de predare – primire  în maxim 5 (cinci) zile lucrătoare de la data  încheierii contractului de închiriere.

(c) Să nu îl tulbure pe locatar în exerciţiul drepturilor rezultate din contractul de închiriere.

d) să emită facturile la termenele stabilite.

e) să efectueze lucrările care cad în sarcina proprietarului.
OBLIGAŢIILE LOCATARULUI
Locatarul se obligă:

a) Să semneze contractul de închiriere in termen de 20 de zile calendaristice de la data realizarii comunicarii prevazute la CAP.VIII alin.(23) din Caietul de sarcini

(b) Să folosească spațiul conform destinatiei din contractul de închiriere conform obligațiilor stabilite în documentația de atribuire a spațiului care este anexa a prezentului contract.

(c) Să asigure exploatarea şi funcţionarea în regim de continuitate a activității.

(d) Să foloseasca holurile și casa scărilor în comun cu ceilalți locatari, acestea vor fi întreținute de către structura de administrație a „Coloniei Pictorilor”.
(e) Să restituie locatorului, la încetarea contractului de închiriere din orice cauză, în deplină proprietate spațiul liber de sarcini.

(f) Să notifice, în scris, locatorul ori de câte ori constată existenţa unor cauze de natură să conducă la imposibilitatea realizării activităţii, în vederea luării măsurilor ce se impun pentru asigurarea continuităţii activităţii .

(g) Să plătească pe toată durata închirierii chiria, impozitul pe clădiri şi taxa pe teren datorate bugetului local.

(h) Să asigure curățenia corespunzătoare a spațiului și în zona din jur, să dețină și să utilizeze recipienți speciali pentru deșeuri.
(i) Să execute pe cheltuiala sa, la timp și în bune condiții lucrările de întreținere și reparații normale care îi incumbă, în vederea menținerii spațiului închiriat în condiții normale de funcționare. Locatarul va răspunde pentru deteriorarea totală sau parțială a spațiului închiriat.

(j) Să comunice locatorului suprafaţa pe care o eliberează, cu cel puţin 30 de zile înainte de data eliberării şi să o predea în stare de folosinţă şi curăţenie.

(k) Își asumă în totalitate responsabilităţile de mediu, paza obiectivului și cele privind P.S.I pe toată durata închirierii.

(l) Să obțină  toate avizele pentru realizarea şi funcţionarea spațiului daca acest lucru este necesar raportat la activitatea artistica desfasurata, daca este necesar conform conditiilor legale privind protectia mediului, PSI sanatatea populatiei (dupa caz)

m) Să încheie contracte de furnizare a utilitatilor contorizate individual pentru spațiul închiriat.

(n) Să elibereze imediat și necondiționat spațiul închiriat în cazul nerespectării obligațiilor mai sus menționate, la somația reprezentanților Primăriei Municipiului Baia Mare, Poliției Locale sau a altor instituții abilitate, fără a avea pretenții asupra restituirii sumelor achitate.

(o) Sub sancțiunea rezilierii contractului de închiriere, să nu subînchirieze spațiul.

Art.11 Lucrările de întreținere și reparații interioare ce cad în sarcina locatarului sunt cele nominalizate în anexa 3 la contract.

VIII. ALTE OBLIGAŢII

Art.12. Schimbarea destinaţiei, în tot sau în parte şi orice modificări ulterioare a suprafeţelor se pot face numai cu aprobarea prealabilă a locatorului.  Orice modificare a clauzelor contractuale se va face prin încheierea unor acte adiţionale, cu acordul părţilor.
Art.13 Suma de 200 lei  garantia de participare la licitatie  se constituie ca garantie de  buna executie  și la dispoziția locatorului în vederea acoperirii  eventualelor prejudicii ca urmare a neexecutării obligațiilor din contractul de închiriere. Suma nu se restituie în cazul în care locatarul renunţă în tot sau în parte la contractul de închiriere încheiat.
Dupǎ expirarea sau încetarea contractului locatarul se obligǎ sa predea spaţiul cu proces-verbal locatorului, în aceiaşi stare în care l-a preluat la încheierea contractului, in caz  de neconformare,

eliberarea imobilului se  realizează pe cale administrativă,cheltuielile urmînd să fie recuperate de la chiriaș
Art.14 Garanția  de bună execuție  se restituie  în termen de 30 de zile de la încetarea contractului de închiriere după predarea spațiului de către locatar,dacă nu au fost  constatate degradări

deteriorări sau neîndeplinirea unor obligații legate de executarea contractului ,caz în care garanția se va diminua cu valoarea reținută de locator pentru recuperarea obligațiilor și efectuarea reparațiilor.
Taxele comunale, precum şi utilităţile consumate sunt în sarcina locatarului.

IX. SUBÎNCHIRIEREA, CESIUNEA, ASOCIEREA

Art.15 a) Locatarului i se interzice:

subînchirierea în tot sau în parte a bunului închiriat

cesiunea contractului de închiriere unui terţ

b) Locatarului îi este permisă încheierea de contract de asociere cu privire la spaţiul ce formează obiectul contractului de închiriere numai cu acordul prealabil (scris) al locatorului.

X. MODIFICAREA ŞI ÎNCETAREA CONTRACTULUI DE ÎNCHIRIERE
Art.16
(1) Orice modificare a clauzelor contractuale se va face prin încheierea unor acte adiţionale, cu acordul părţilor.
(2)  Contractul de închiriere încetează în următoarele situaţii:

a) la expirarea duratei stabilite în contract, dacă părţile nu convin la prelungirea acestuia;

b) în cazul în care interesul naţional, local sau cerinţele urbanistice impun aceasta, prin denunţarea unilaterală de către locator, cu preaviz de 30 zile adresat locatarului de a elibera spațiul;

c) prin acordul părţilor;

d) prin denunţarea unilaterală a contractului de catre locatar ca urmare a imposibilitatii exploatării bunului, cu un preaviz de 30 zile;

e) alte situaţii expres prevăzute de lege;
Încetarea este efectivă la data stabilită pentru expirarea contractului sau de la data comunicată prin notificare. Pentru ocuparea spațiului după această dată locatorul va calcula despăgubiri ca taxă de folosință, în cuantumul chiriei, până la data predării efective a terenului şi spatiului prin proces verbal de predare-primire.
(3) Denunţarea unilaterală a contractului poate fi făcută de către oricare dintre părţi.

Contractul se reziliază de plin drept, prin denunţare unilaterală de către locator, fără a mai fi necesară punerea în întârziere a locatarului şi fără intervenţia instanţei de judecată, în cazul în care locatarul se găseşte în vreuna din următoarele situaţii:

a) a schimbat destinaţia bunului închiriat fără obţinerea acordului locatorului,

b) a subînchiriat în tot sau în parte spațiul fără obţinerea acordului locatorului;

c) a cedat folosinţa spațiului unor terţi:

d) a folosit spațiul împreună cu terţi ( prin subînchiriere, asociere pentru exploatare, etc.) fără acordul scris al locatorului terenului;

e) nu şi-a îndeplinit obligaţiile de plată a chiriei, inclusiv penalitățile de întârziere aferente, timp de două trimestre consecutive. Această situaţie de încetare a contractului conduce la eliberarea spațiului.

f) în cazul nerespectării obligaţiilor contractuale de către locatar, prin reziliere unilaterală, cu plata unei despăgubiri în sarcina locatarului, fără a mai fi necesară punerea în întârziere a locatarului şi fără intervenţia instanţei de judecată;

g) în cazul neobţinerii de către câștigătorul licitaţiei, din vina sa a  Autorizaţiei de Funcţionare în termen de 30 zile de la semnarea contractului de închiriere, locatorul poate proceda la rezilierea unilaterală a contractului de închiriere. În această situaţie locatarul pierde garanția de participare, are obligația de a elibera spațiul, iar spațiul revine, liber de sarcini, locatorului.

XI. “CLAUZE SPECIALE“, cu următoarele articole:
Art.17 Prin acordul de voinţă părţile contractante convin să definească înţelesul noţiunilor de “UZ” şi “NEUZ” în cadrul prezentului contract, după cum urmează:

a) “UZUL” - reprezintă folosirea (exploatarea) efectivă cu caracter de continuitate pe toată durata contractului, a spaţiului închiriat.

Prin caracter de continuitate, părţile înţeleg folosirea (exploatarea) spaţiului conform destinaţiei sale ori întreuperi ale folosinţei (exploatării) nu mai mari de 60 zile în cursul unui an calendaristic.

b ) “NEUZUL“ - reprezintă nefolosirea (neexploatarea) totală sau parţială a spaţiului conform destinaţiei sale ori întreruperi ale folosinţei (exploatarii) mai mari de 60 zile în cursul unui an calendaristic.

Art.18 Nu constituie situaţii  de “neuz“ următoarele întreruperi în folosinţa (exploatarea) continuă a spaţiului:
a) concediul de odihnă al chiriaşului de cel mult 30 zile într-un an calendaristic;

b) efectuarea unor lucrări de reamenajare, modernizare sau reparaţii de cel mult 20 zile într-un an calendaristic.

c) afectarea spaţiului urmare a unor evenimente diferite ca “forţă majoră“ (incendii, cutremure, etc)

Art.19 Neuzul de către chiriaş al spaţiului dă dreptul locatorului la rezilierea pe deplin drept a prezentului contract.Părţile contractante acceptă faptul că închirierea spaţiului are drept scop desfăşurarea de către chiriaş a unor activitaţi în beneficiul clientelei sale, care este parte a comunitaţii locale şi că aceste activitaţi trebuie să aibă caracter de continuitate.
Art.20.  Situaţia de neuz se constată de către inspectorii de specialitate împuterniciţi de către Direcţia  Patrimoniu – Serviciul Contracte Imobiliare sau compartimentul responsabil cu administrarea Coloniei Pictorilor, prin întocmirea unor procese – verbale de constatare.

XII. CLAUZE FINALE

Art.21. Prevederile prezentului contract se completează cu reglementarile legilor în vigoare.

Art.22. Modificarea clauzelor contractuale se face cu acordul părţilor contractante prin acte adiţionale.
Art.23. Prevederile prezentului contract se modifică de drept prin efectul apariţiei noilor acte normative.
Art.24. Condiţiile contractului se negociază, dacă apar modificări în forma şi structura agenţilor economici faţa de actul juridic de înfiinţare.

Art.25.  Anexele fac parte integrantă din contract.

Prezentul contract se încheie în 2 exemplare, 1 pentru locator şi 1 pentru locatar.

             LOCATOR



                                                   LOCATAR
	
	


Anexa nr. 1 la contractul de închiriere nr. ........…..
PROCES-VERBAL DE PREDARE-PRIMIRE A SPAŢIULUI

Centrul de Artă Contemporană „COLONIA PICTORILOR , reprezentat prin dna Laura Teodora Ghinea - Director, în calitate de LOCATOR şi.............................................................în .....................................................................................calitate de LOCATAR, reprezentat de ............................................................................ în baza contractului de închiriere nr. _________ din ___________, am procedat primul la predarea şi secundul la primirea spaţiului în suprafaţă de .................mp. situat pe str. Victoriei nr.21.
Drept pentru care am încheiat prezentul proces-verbal în 2 exemplare.

	LOCATOR

	                      LOCATAR



 Anexa nr. 2 la contractul de închiriere nr. ........…..
FISA DE CALCUL A CHIRIEI

Pentru suprafaţa cu altă destinaţie închiriat cu: .....................................................

	Nr. Crt.
	                   Adresa spaţiului


	Suprafaţa

(mp.utili)
	Tarif

(lei/mp.utili)
	Total chirie

(lei/ trimestru)
	Total chirie

(lei/an)

	1.
	.
	
	
	
	

	
	
	
	
	
	

	
	
	
	
	
	


	LOCATOR

	                                       LOCATAR



Anexa nr.3 la contractul de închiriere nr. ………/.............2026
LUCRĂRI CE CAD ÎN SARCINA LOCATARULUI

La partea de construcţii;

-Spoieli, zugrăveli şi vopsitorii interioare,inclusiv reparaţii şi completări de tencuieli, curăţirea pereților și a pardoselilor, a geamurilor interior si exterior.

- Repararea, tâmplăriei interioare şi exterioare, inclusiv a  feroneriei, 
pervazurilor,tocurilor,căptuşelilor, reparaţii şi înlocuiri de pardoseli de orice  natură,

- Reparaţii la trepte,contratrepte,podeţe,balustrade şi mână curentă.

- Inlocuirea geamurilor sparte sau lipsă,

-Refacerea pavajelor deteriorate ca urmare a circulaţiei sau  specificului activităţii locatarului,întreţinerea şi repararea împrejmuirilor,transformările sau amenajările interioare care sunt impuse de considerente estetice,sanitare,paza contra incendiilor,sau funcţionale specifice activităţii locatarului,  inclusiv lucrările aferente.

-Refacerea grilelor metalice şi a vitrinelor,inclusiv lucrările aferente de  zidărie şi tencuieli.

La instalaţiile de încălzire centrală;

-repararea centralelor termice, a radiatoarelor,repararea conductelor de legătură a radiatoarelor fără coloane de alimentare,înlocuirea garniturilor uzate ale robinetelor şi  ventilelor,revopsirea elemenţilor de radiatoare şi a conductelor aparente,întărirea brăţărilor şi consolelor existente pentru conducte şi radiatoare,

- Curăţirea repararea, mentenanta instalatiilor de producere a apei calde si caldurii, a mobilierului si a celorlalte componente ale spatiului aflate in folosinta exclusiva,

La  instalaţiile  sanitare;

- repararea şi înlocuirea robineţilor şi a bateriilor amestecătoare de apă   la chiuvete,băi etc,repararea şi înlocuirea sifoanelor aparente de scurgere de la obiectele sanitare,înlocuirea garniturilor de la capacelor pieselor de  curatire, desfundarea sifoanelor de scurgere şi a reţelei de canalizare până la căminul de ieşire din spațiu.

-repararea sau înlocuirea parţială a conductelor de alimentare şi a tuburilor de scurgere,înlocuirea obiectelor sanitare sparte sau deteriorate,inclusive vopsirea lor,repararea sau înlocuirea armăturilor de orice fel şi a pieselor de legătură, revopsirea conductelor aparente,

- consolidarea şi înlocuirea portprosopului şi a portsăpunului,etajerei şi oglinzii,

- repararea şi înlocuirea cabinei de duș,înlocuirea rezervorului de apă de la wc,inclusiv a părţilor componente,

La instalaţiile electrice;

- repararea şi revizuirea instalaţiei electrice,repararea şi înlocuirea

intrerupatoarelor,comutatoarelor,prizelor,siguranţelor fuzibile sau automate,înlocuirea becurilor şi a globurilor, repararea tablourilor electrice de uz individual al spatiului.
Am luat la cunoștință
LOCATAR

ANEXA F

Model de declarație pe proprie răspundere  pentru condiția prevăzută la Capitolul VII alin. 2 din Documentația de atribuire 
OFERTANT

PENTRU LICITAŢIA PUBLICĂ ORGANIZATĂ ÎN VEDEREA închirierii spațiului C1.10, în suprafaţă de 54 mp din clădirea C1 “Pavilionul Réti – Grünwald”, cu destinația de atelier de creație din incinta Centrului de Artă Contemporană  ”Colonia Pictorilor” situat în Baia Mare, strada Victoriei nr. 21.
Către,
Primăria Municipiului Baia Mare

Prin prezenta,
Subsemnatul/a,_________________________________________________________________ ______________________________________________________________________________

Cunoscând prevederile art.  326 din Codul penal privind “Falsul în declarații”, respectiv: “(1)Declararea necorespunzătoare a adevărului, făcută unei persoane dintre cele prevăzute în art. 175* sau unei unităţi în care aceasta îşi desfăşoară activitatea în vederea producerii unei consecinţe juridice, pentru sine sau pentru altul, atunci când, potrivit legii ori împrejurărilor, declaraţia făcută serveşte la producerea acelei consecinţe, se pedepseşte cu închisoare de la 6 luni la 2 ani sau cu amendă. “ , declar pe proprie răspundere că în ultimii 3 ani nu am participat la o licitație publică privind bunurile statului sau ale unităților administrativ-teritoriale în care să fiu desemnat/ă căștigator și să nu fi încheiat contractul, sau să nu fi achitat prețul din culpă proprie.

Data:                                                                                          Semnătură declarant:
1

